ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ
ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ (ᱮᱥ ᱵᱤ ᱟᱭᱤᱺSBI)ᱫᱚ ᱢᱤᱫᱴᱟᱝ ᱟᱹᱰᱤ ᱫᱤᱥᱚᱢ ᱨᱮ ᱢᱮᱱᱟᱜ ᱥᱤᱧᱚᱛ ᱥᱚᱨᱠᱟᱨᱟᱜ ᱠᱟᱹᱣᱰᱤᱟᱹᱨᱤ ᱠᱚᱢᱯᱟᱱᱤ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱢᱩᱲᱩᱛ ᱠᱟᱹᱢᱤᱭᱟ ᱢᱮᱞᱟ ᱫᱚ ᱢᱩᱢᱵᱟᱹᱭ ᱢᱚᱦᱟᱨᱟᱥᱴᱨᱚ ᱨᱮ ᱢᱮᱱᱟᱜᱼᱟ ᱾ ᱯᱷᱳᱨᱪᱭᱩᱱ ᱜᱞᱳᱵᱟᱞ ᱕᱐᱐ ᱛᱟᱹᱞᱠᱟᱹ ᱨᱮ ᱱᱚᱣᱟ ᱵᱭᱟᱸᱠ ᱫᱚ ᱒᱑᱗ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱾ᱵᱟᱡᱟᱨ ᱨᱮ ᱟᱡᱟᱜ ᱒᱓% ᱥᱚᱢᱯᱚᱛᱤ ᱦᱟᱴᱤᱧ ᱟᱨ ᱵᱟᱡᱟᱨ ᱨᱮᱱᱟᱜ ᱑/᱔ ᱨᱤᱱ ᱟᱨ ᱡᱟᱣᱨᱟ ᱞᱮᱠᱟᱛᱮ ᱱᱚᱣᱟ ᱵᱭᱟᱸᱠ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱚᱛᱚ ᱠᱷᱚᱱ ᱥᱮᱬᱟ ᱵᱭᱟᱸᱠ ᱠᱟᱱᱟ ᱾
ᱵᱭᱟᱸᱠ ᱨᱮᱱᱟᱜ ᱢᱩᱲᱩᱛ ᱧᱩᱛᱩᱢ ᱫᱚ ᱵᱭᱟᱸᱠ ᱚᱯᱝ ᱠᱟᱞᱠᱟᱴᱟ ᱛᱟᱦᱮᱸᱠᱟᱱᱟ , ᱡᱟᱦᱟᱸ ᱑᱘᱐᱖ ᱨᱮ ᱵᱮᱨᱮᱫ ᱞᱮᱱᱟ , ᱛᱟᱞᱟᱨᱮ ᱤᱢᱯᱮᱨᱤᱭᱟᱞ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱠᱚ ᱧᱩᱛᱩᱢ ᱞᱮᱫᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱩᱯᱼᱢᱟᱦᱟᱫᱮᱥ ᱨᱮ ᱡᱷᱚᱛᱚ ᱠᱷᱳᱱ ᱢᱟᱨᱮ ᱵᱮᱯᱟᱨ ᱞᱟᱹᱜᱤᱫ ᱵᱮᱨᱮᱫ ᱦᱟᱠᱟᱱ ᱵᱭᱟᱸᱠ ᱠᱟᱱᱟ ᱾ᱩᱱᱡᱚᱦᱚᱜ ᱵᱭᱟᱸᱠ ᱚᱯᱷ ᱠᱟᱞᱠᱟᱴᱟ ᱞᱮᱠᱟ ᱟᱨ ᱵᱟᱨ ᱯᱨᱮᱥᱤᱰᱮᱱᱥᱤ ᱵᱭᱟᱸᱠ ᱵᱭᱟᱸᱠ ᱚᱯᱷ ᱢᱟᱰᱨᱟᱥ ᱟᱨ ᱵᱭᱟᱸᱠ ᱚᱯᱷ ᱵᱳᱢᱵᱮ ᱠᱤᱱ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱯᱮᱭᱟ ᱵᱭᱟᱸᱠ ᱢᱮᱥᱟ ᱠᱟᱛᱮᱫ ᱤᱢᱯᱮᱨᱮᱤᱭᱟᱞ ᱵᱭᱟᱸᱠ ᱤᱸᱨᱮᱡ ᱥᱟᱥᱚᱱ ᱚᱠᱛᱚ ᱨᱮ ᱵᱮᱱᱟᱣ ᱞᱮᱱᱟ ᱾ ᱑᱙᱕᱕ ᱨᱮ ᱱᱚᱣᱟ ᱵᱭᱟᱸᱠ ᱨᱮᱱᱟᱜ ᱖᱐% ᱥᱚᱢᱯᱚᱛᱤ ᱟᱢᱮᱴ ᱥᱟᱶ ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱞᱮᱠᱟᱛᱮ ᱠᱚ ᱧᱩᱛᱩᱢ ᱨᱩᱣᱟᱹᱲ ᱠᱮᱫᱼᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱨᱮᱱᱟᱜ ᱨᱮᱦᱮᱫ ᱫᱳ ᱑᱙ᱟᱱ ᱥᱟᱭᱟᱝ ᱨᱮᱱᱟᱜ ᱯᱩᱭᱩᱞᱩ ᱜᱮᱞᱟᱝ ᱒ ᱡᱩᱱ ᱑᱙᱐᱖ ᱥᱟᱞ ᱨᱮ ᱡᱚᱠᱷᱚᱱ ᱵᱭᱟᱸᱠ ᱚᱯᱷ ᱠᱟᱞᱠᱟᱴᱟ ᱧᱩᱛᱩᱢ ᱟᱹᱨᱩ ᱠᱟᱛᱮᱫ ᱫᱚ ᱵᱭᱟᱹᱠ ᱚᱯᱷ ᱵᱮᱱᱜᱚᱞ ᱠᱚ ᱧᱩᱛᱩᱢ ᱟᱨᱩ ᱠᱮᱫᱼᱟ ᱾ ᱫᱚ ᱵᱭᱟᱸᱠ ᱚᱯᱷ ᱵᱮᱱᱜᱚᱞ ᱫᱚ ᱯᱮᱭᱟ ᱯᱨᱮᱥᱤᱰᱮᱱᱥᱤ ᱵᱭᱟᱸᱠ ᱠᱷᱚᱱ ᱢᱤᱫᱴᱟᱝ ᱵᱭᱟᱸᱠ ᱠᱟᱱᱟ, ᱟᱨ ᱵᱟᱨᱭᱟ ᱫᱚ ᱵᱭᱟᱹᱠ ᱚᱯᱷ ᱵᱳᱢᱵᱮ (᱑᱕ ᱮᱯᱨᱤᱞ ᱑᱘᱔᱐ ᱨᱮ ᱵᱮᱨᱮᱫ ᱞᱮᱱᱟ) ᱟᱨ ᱫᱚ ᱵᱭᱟᱸᱠ ᱚᱯᱷ ᱢᱟᱰᱨᱟᱥ (᱑ ᱡᱩᱞᱟᱭ ᱑᱘᱔᱓ ᱨᱮ ᱵᱮᱨᱮᱫ ᱞᱮᱱᱟ)᱾ ᱱᱚᱣᱟ ᱯᱮᱭᱟ ᱯᱨᱮᱥᱤᱰᱮᱱᱥᱤ ᱵᱭᱟᱸᱠ ᱢᱮᱥᱟ ᱠᱟᱛᱮᱫ ᱢᱤᱫ ᱥᱟᱹᱢᱞᱟᱹᱭ ᱥᱴᱚᱠ ᱠᱚᱢᱯᱟᱱᱤ ᱵᱮᱨᱮᱫ ᱮᱱᱟ ᱡᱟᱦᱟᱸ ᱠᱷᱚᱱ ᱨᱳᱭᱟᱞ ᱪᱟᱨᱴᱚᱨᱥ ᱦᱩᱭ ᱞᱮᱱᱟ ᱾ ᱑᱘᱖᱑ ᱫᱷᱟᱹᱵᱤᱡ ᱱᱚᱣᱟ ᱯᱮᱭᱟ ᱵᱭᱟᱸᱠ ᱯᱮᱯᱚᱨ ᱠᱚᱨᱮᱱᱥᱤ ᱟᱠᱴ ᱦᱚᱛᱮᱛᱮ ᱴᱟᱠᱟ ᱪᱷᱟᱯᱟ ᱨᱮᱱᱟᱜ ᱟᱹᱭᱫᱟᱹᱨ ᱮ ᱧᱟᱢ ᱞᱮᱫᱼᱟ ᱾ ᱛᱟᱭᱚᱢ ᱛᱮ ᱱᱚᱣᱟ ᱟᱹᱭᱫᱟᱹᱨ ᱫᱚ ᱥᱤᱧᱚᱛ ᱨᱤᱱᱤᱡ ᱥᱚᱨᱠᱟᱨ ᱮ ᱦᱟᱛᱟᱣ ᱠᱮᱫᱼᱟ ᱾ ᱱᱚᱣᱟ ᱯᱮᱭᱟ ᱯᱨᱮᱥᱤᱰᱮᱱᱥᱤ ᱵᱭᱟᱸᱠ ᱢᱤᱫ ᱮᱱ ᱛᱮ ᱒᱗ ᱡᱟᱱᱩᱣᱟᱨᱤ ᱑᱙᱒᱑ ᱨᱮ ᱤᱢᱯᱮᱨᱮᱤᱭᱟᱞ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱞᱮᱠᱟᱛᱮ ᱠᱚ ᱧᱩᱛᱩᱢ ᱨᱩᱣᱟᱹᱲ ᱠᱮᱫᱼᱟ ᱾ ᱤᱠᱷᱟᱹᱱ ᱤᱢᱯᱮᱨᱤᱭᱟᱹᱞ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱫᱚ ᱥᱟᱹᱢᱞᱟᱹᱭ ᱥᱴᱚᱠ ᱠᱚᱢᱯᱟᱱᱤ ᱞᱮᱠᱟᱜᱮ ᱛᱟᱦᱮᱸ ᱮᱱᱟ ᱤᱠᱷᱟᱹᱱ ᱥᱚᱨᱠᱟᱨᱼᱟ ᱥᱮᱞᱮᱫ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ ᱾
ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱑᱙᱕᱕ ᱟᱠᱴ ᱨᱮᱱᱟᱜ ᱵᱮᱵᱚᱥᱛᱟ ᱤᱫᱤ ᱠᱟᱛᱮᱫ ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱵᱭᱟᱸᱠ ᱨᱤᱡᱚᱨᱵᱷ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱟᱹᱭᱫᱟᱹᱨᱤ ᱤᱫᱤ ᱠᱮᱫᱼᱟᱭ ᱾ᱡᱩᱞᱟᱭ ᱐᱑ ᱑᱙᱕᱕ ᱥᱟᱞ ᱨᱮ ᱤᱢᱯᱮᱨᱤᱭᱟᱞ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱠᱚ ᱧᱩᱢ ᱨᱩᱟᱹᱲ ᱠᱮᱫᱼᱟ ᱾᱒᱐᱐᱘ ᱥᱟᱞ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱨᱮ ᱨᱤᱡᱚᱨᱵᱷ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱦᱟᱜ ᱢᱮᱱᱟᱜ ᱵᱷᱟᱜ ᱮ ᱦᱟᱛᱟᱣ ᱠᱮᱫᱼᱟ ᱾
᱑᱙᱕᱙ ᱥᱟᱞ ᱨᱮ ᱥᱚᱨᱠᱟᱨ ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ( ᱥᱩᱵᱥᱤᱰᱤᱭᱟᱨᱤ ᱵᱭᱟᱸᱠᱥ ) ᱟᱠᱴ ᱮ ᱯᱟᱥ ᱠᱮᱫᱼᱟ ᱾ ᱱᱚᱣᱟ ᱟᱠᱴ ᱡᱟᱹᱱᱤᱡ ᱤᱨᱟᱹᱞ ᱜᱚᱴᱟᱝ ᱵᱭᱟᱸᱠ ᱡᱟᱦᱟᱸ ᱫᱤᱥᱚᱢ ᱯᱷᱩᱨᱜᱟᱹᱞ ᱢᱟᱬᱟᱝ ᱨᱟᱡ ᱠᱚᱣᱟᱜ ᱟᱹᱭᱫᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ,ᱚᱱᱟ ᱨᱮᱱᱟᱜ ᱟᱹᱭᱫᱟᱹᱨ ᱥᱤᱧᱚᱛ ᱥᱚᱨᱠᱟᱨ ᱦᱟᱛᱟᱣ ᱠᱮᱫ ᱛᱟᱭᱚᱢ ᱱᱚᱣᱟ ᱠᱚᱫᱚ ᱥᱴᱮᱴ ᱵᱭᱟᱸᱠ ᱚᱯᱷ ᱤᱱᱰᱤᱭᱟ ᱨᱮᱱᱟᱜ ᱥᱟᱶᱛᱮᱱ (ASSOCIATE)ᱵᱭᱟᱸᱠ ᱠᱚ ᱧᱩᱛᱩᱢ ᱠᱮᱫ ᱼᱟ ᱾ ᱱᱚᱣᱟ ᱥᱟᱶᱛᱮᱱ ᱵᱭᱟᱸᱠ ᱠᱚᱫᱚ ᱥᱚᱨᱠᱟᱨᱼᱟ ᱢᱚᱬᱮ ᱥᱮᱨᱢᱟᱠᱤᱭᱟ ᱡᱳᱡᱚᱱᱟ ᱨᱮᱱᱟᱜ ᱢᱤᱫ ᱡᱚᱥ ᱠᱟᱱᱟ ᱡᱮᱢᱚᱱ ᱟᱹᱛᱩ ᱴᱚᱞᱟ ᱨᱮᱱᱟᱜ ᱞᱟᱦᱟᱱᱛᱤ ᱛᱟᱦᱮᱸ ᱠᱟᱱᱟ ᱾ ᱑᱙᱖᱓ ᱥᱟᱞ ᱨᱮ ᱥᱚᱨᱠᱟᱨ ᱥᱴᱮᱴ ᱵᱭᱟᱸᱠ ᱚᱯᱷ ᱡᱚᱭᱯᱩᱨ (᱑᱙᱔᱓ ᱨᱮ ᱵᱮᱨᱮᱫ ᱞᱮᱱᱟ) ᱟᱨ ᱑᱙᱔᱔ ᱨᱮ ᱥᱴᱮᱴ ᱵᱭᱟᱸᱠ ᱚᱯᱷ ᱵᱤᱠᱟᱱᱟᱨ (᱑᱙᱔᱔ ᱨᱮ ᱵᱮᱨᱮᱫ ᱞᱮᱱᱟ) ᱮᱥ ᱵᱤ ᱟᱭᱤ ᱥᱟᱶ ᱢᱮᱥᱟ ᱮᱱᱟ ᱾
ᱥᱴᱮᱴ ᱵᱭᱟᱸᱠ ᱥᱟᱶ ᱢᱮᱥᱟ ᱦᱟᱠᱟᱱ ᱮᱴᱟᱜ ᱵᱭᱟᱸᱠ ᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱮᱴᱟᱜ ᱠᱟᱹᱢᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱵᱟᱫ ᱮᱥ ᱵᱤ ᱟᱭᱤ ᱥᱩᱵᱥᱤᱰᱤᱭᱟᱨᱤᱡ ᱛᱩᱞᱩᱡ ᱛᱮ ᱞᱟᱛᱟᱨ ᱨᱮ ᱚᱞ ᱦᱟᱠᱟᱱ ᱠᱟᱹᱢᱤ ᱠᱚᱦᱚᱸᱭ ᱛᱚᱨᱟᱣ ᱮᱫᱼᱟ ᱺ
- ᱮᱥ ᱵᱤ ᱟᱭᱤ ᱠᱟᱯᱤᱴᱟᱞ ᱢᱟᱨᱠᱮᱴ ᱞᱤᱹᱴᱤᱹᱰᱤᱹ
- ᱮᱥ ᱵᱤ ᱟᱭᱤ ᱯᱷᱚᱱᱰᱥ ᱢᱟᱱᱮᱡᱢᱮᱱᱴ ᱯᱨᱟᱹᱭᱵᱷᱮᱴ ᱞᱤᱹᱴᱤᱹᱰᱤᱹ
- ᱮᱥ ᱵᱤ ᱟᱭᱤ ᱯᱷᱟᱠᱴᱚᱨᱥ ᱮᱱᱰ ᱠᱚᱢᱚᱨᱥᱤᱭᱟᱞ ᱥᱚᱨᱵᱷᱤᱥᱮᱥ ᱯᱨᱟᱹᱭᱵᱷᱮᱴ ᱞᱤᱹᱴᱤᱹᱰᱤᱹ
- ᱮᱥ ᱵᱤ ᱟᱭᱤ ᱠᱟᱨᱰᱥ ᱮᱱᱰ ᱯᱮᱢᱮᱱᱴᱥ ᱥᱚᱨᱵᱷᱤᱥᱮᱥ ᱯᱨᱟᱹᱭᱵᱷᱮᱴ ᱞᱤᱹᱴᱤᱹᱰᱤᱹ
- ᱮᱥ ᱵᱤ ᱟᱭᱤ ᱰᱤ ᱮᱯᱷ ᱮᱪ ᱟᱭᱤ ᱞᱤᱢᱤᱴᱮᱰ
- ᱮᱥ ᱵᱤ ᱟᱭᱤ ᱯᱷᱚᱱᱰᱥ ᱢᱟᱱᱮᱡᱢᱮᱱᱴ ᱯᱨᱟᱹᱭᱵᱷᱮᱴ ᱞᱤᱹᱴᱤᱹᱰᱤᱹ
- ᱮᱥ ᱵᱤ ᱟᱭᱤ ᱞᱟᱭᱤᱯᱷ ᱤᱱᱥᱭᱩᱨᱟᱱᱥ ᱞᱤᱢᱤᱴᱮᱰ
- ᱮᱥ ᱵᱤ ᱟᱭᱤ ᱡᱮᱱᱮᱨᱟᱞ ᱤᱱᱥᱭᱩᱨᱟᱱᱥ
ᱥᱤᱧᱚᱛ ᱫᱤᱥᱚᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱒ᱼ᱑᱓ ᱥᱟᱞ ᱛᱮ ᱮᱥ ᱵᱤ ᱟᱭᱤ ᱟᱜ ᱑᱘,᱓᱕᱔ ᱜᱚᱴᱟᱝ ᱪᱟᱝᱜᱟ ᱥᱤᱧᱚᱛ ᱫᱤᱥᱚᱢ ᱨᱮ ᱛᱟᱦᱮᱸ ᱠᱟᱱᱟ [᱑] ᱚᱱᱟ ᱥᱟᱞ ᱨᱮ ᱟᱡᱟᱜ ᱟᱭ 2.005 ᱴᱨᱤᱞᱤᱭᱚᱱ ᱛᱟᱦᱮᱸ ᱠᱟᱱᱟ, ᱚᱱᱟ ᱠᱷᱚᱱ ᱚᱲᱟᱜ ᱨᱮᱱᱟᱜ ᱵᱷᱟᱜ ᱫᱚ 95.35% ᱛᱟᱦᱮᱸ ᱠᱟᱱᱟ. ᱤᱱᱟᱹ ᱥᱮᱨᱢᱟ ᱚᱱᱠᱟ ᱜᱮ ᱚᱲᱟᱜ ᱨᱮᱱᱟᱜ ᱠᱟᱹᱢᱤ ᱛᱮ 88.37% ᱞᱟᱵᱷ ᱮ ᱧᱟᱢ ᱞᱮᱫᱼᱟ [᱒]
ᱯᱨᱚᱫᱷᱟᱱ ᱢᱚᱱᱛᱨᱤ ᱡᱚᱱ ᱫᱷᱚᱱ ᱭᱳᱡᱚᱱᱟ ᱨᱮ ᱚᱜᱚᱥᱴ ᱒᱐᱑᱔ ᱫᱷᱟᱹᱵᱤᱡ ᱮᱥ ᱵᱤ ᱟᱭᱤ ᱑᱑,᱓᱐᱐ ᱜᱚᱴᱟᱝ ᱠᱮᱢᱯ ᱠᱟᱛᱮᱫ ᱓ᱢᱤᱞᱤᱭᱚᱱ ᱮᱠᱟᱶᱴ ᱮ ᱠᱷᱩᱞᱟᱹ ᱞᱮᱫᱼᱟ ᱿ ᱚᱱᱟ ᱠᱷᱚᱱ ᱒ᱹ᱑ ᱢᱤᱞᱤᱭᱚᱱ ᱫᱚ ᱟᱹᱛᱩ ᱨᱮ ᱟᱨ ᱑ᱹ᱕᱗ ᱢᱤᱞᱤᱭᱚᱱ ᱫᱚ ᱵᱟᱡᱟᱨ ᱨᱮ ᱾ [᱓]
ᱵᱟᱦᱨᱮ ᱫᱤᱥᱚᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱨᱯᱟᱹ ᱟᱨ ᱥᱟᱨᱦᱟᱣ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱦᱚᱸ ᱧᱮᱞᱯᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ http://beta.fortune.com/global500/state-bank-of-india-232%7Ctitle=Fortune 'Global 500' 2016:State Bank of India |accessdate=10 October 2016 | work=CNN}}
- ↑ http://beta.fortune.com/global500/state-bank-of-india-232%7Ctitle=Fortune 'Global 500' 2016:State Bank of India |accessdate=10 October 2016 | work=CNN}}
- ↑ cite web | title = SBI takes lead in opening bank accounts under Jan Dhan Yojana |work= The Economic Times | url = http://economictimes.indiatimes.com/industry/banking/finance/banking/sbi-takes-lead-in-opening-bank-accounts-under-jan-dhan-yojana/articleshow/42287996.cms |date=11 September 2014| accessdate = 30 September 2014 }}
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn